בס"ד
הספד על הקדוש יוחאי ליפשיץ הי"ד

נאמר ע"י אביו הרב טוביה ליפשיץ סמוך לקבר.

המשנה ברורה פוסק שלא מספידים בראש חודש, וכך ננהג. 

אנחנו, כל בני המשפחה – אמא, אבא, האחים, האחות, סבא ישראל, סבא אורי וסבתא דבה, רוצים לומר לך, יוחאי, מילה אחת – תודה. 

תודה על מה שהיית ונתת לנו קרוב לח"י שנים.

נתקיים בך מאמר חז"ל "ועלה האיש ההוא מעירו, נתעלה האיש מביתו, נתעלה האיש מחצרו, נתעלה בעירו, נתעלה בכל ישראל, וכל עילויו לא היה אלא מעצמו".

אתה עולה לירושלים של מעלה בחצות יום השישי, כל חייך היו בחינת שבת, ושם יחד עם חבריך הקדושים השם יקום דמם תתיצבו לקבלת השבת המיוחדת הזאת.

מראים שם מטבע של אש מתחת לכסא הכבוד. 
הקב"ה יוצא לקראתכם כחתן לקראת כלה וקורא לכל צבא מרום.
"כד יתבין ישראל ועסקין בשמחת התורה, קודשא בריך הוא חודיה ואומר לפמליא דיליה- חזו חזו בני חביבי, דמשתכחין מצרה דלהון ועסקין בשמחה דילי".
תודה מכולנו לכולכם על הנשיאה בעול.

בעל הנחמות יברך את כולנו בשבת שלום.

